Raj Koothrappali (persona ficta)
Rajesh Ramayan "Raj" Koothrappali est persona ficta in serie televisifica comoediae rerum status The Big Bang Theory ("Theoria Fragor Maximus"), a Kunal Nayyar acta. Ex Dellio Novo, urbe Indica, familia divite oriundus, nunc Pasadenae in California habitat. Munere astrophysici apud Institutum Technologiae Californiense fungitur. Quod ad mulieres attinet, pertimidus est: serie ineunte cum feminis neque eis quidem praesentibus omnino loqui nequit (nisi forte ebrius).